**Christian Wolfgang Lindner** (s. 7. tammikuuta 1979 Wuppertal, Saksa) on saksalainen poliitikko, joka on johtanut liberaalia vapaata demokraattista puoluetta (FDP) vuodesta 2013. Hän on toiminut Saksan liittopäivien kansanedustajana vuosina 2009–2012 ja uudestaan vuodesta 2017 lähtien. Lindner on Scholzin hallituksen Saksan valtiovarainministeri.

Tausta ja yksityiselämä
-----------------------

Lindner on syntynyt Wuppertalissa, Länsi-Saksassa vuonna 1979.

Lindner on opiskellut oikeustiedettä, filosofiaa ja valtio-oppia Bonnin yliopistossa. Vuonna 2006 hän alkoi kirjoittamaan väitöskirjaansa, muttei ole edistynyt siinä lähdettyään mukaan politiikkaan. Valmistuttuaan maisteriksi vuonna 1997 Lindner perusti markkinointitoimiston, josta hän lähti vuonna 2004. Lisäksi hän on ollut mukana myös perustamassa toista yritystä.

Lindner on palvellut Saksan ilmavoimissa ja on sotilasarvoltaan reservin majuri.

Vuosina 2011–2018 Lindner oli naimisissa toimittaja Dagmar Rosenfeldin kanssa, joka on työskennellyt mm. *Die Weltin* varapäätoimittajana. Heinäkuusta 2018 lähtien hän on seurustellut toimittaja Franca Lehfeldtin kanssa. Pari avioitui heinäkuussa 2022.

Poliittinen ura
---------------

Lindner liittyi vapaaseen demokraattiseen puolueeseen vuonna 1995. Viisi vuotta myöhemmin hänet valittiin Nordrhein-Westfalenin maapäivien edustajaksi ja tuolloin, 21-vuotiaana, nuorin koskaan valituksi tullut. Ensimmäisen kerran liittopäiville Lindner valittiin vuonna 2009.

Kun FDP menetti kaikki paikkansa liittopäivillä vuoden 2013 vaaleissa, koko puoluejohto erosi. Tämä avasi Lindnerille reitin puolueen huipulle ja hänet valittiin puheenjohtajaksi vuonna 2013. Hän on puolueensa historian nuorin puheenjohtaja. Vaikka puolueen vaalitappio onkin edistänyt Lindnerin poliittista uraa, hän on kuvaillut vuoden 2013 vaalitulosta traumaattiseksi. Tästä huolimatta hänen onnistui nostamaan puolueensa takaisin liittopäiville vuonna 2017.

8. joulukuuta 2021 Lindner nimitettiin Saksan valtiovarainministeriksi.

Lähteet
-------

1. ↑  Olaf Scholz Saksan liittokansleriksi Merkelin tilalle – turvallisuus naisten käsiin, Suomi mainittu ja kaksi muuta poimintaa uudesta hallituksesta *Yle Uutiset*.  8.12.2021. Viitattu 8.12.2021.
2. 1 2  Christian Lindner  2020. Deutscher Bundestag. Viitattu 8.12.2021. (saksaksi)
3. 1 2  Christian Lindner CV (pdf)  2021. christian-lindner.de. Viitattu 9.12.2021. (englanniksi)
4. 1 2  Porsche oder Polo, Herr Lindner? *WAZ/AZ-online.de*.  Arkistoitu 8.9.2021. Viitattu 8.12.2021. (saksaksi)
5. ↑  Christian Lindner ist wieder Single *Berliner Zeitung*.  19.4.2018. Viitattu 8.12.2021. (saksaksi)
6. ↑  FDP leader: Christian Lindner has a new girlfriend  25.7.2018. tellerreport.com. Viitattu 9.12.2021. (englanniksi)
7. ↑  Christian Lindner and his partner got married *newsrnd.com*.  7.7.2022. Viitattu 5.8.2022. (englanniksi)
8. ↑  Christian Lindner  2021. christian-lindner.de. Viitattu 9.12.2021. (saksaksi)
9. ↑  The FDP's Christian Lindner: the coalition killer  20.11.2017. Deutsche Welle. Viitattu 9.12.2021. (englanniksi)
10. ↑  Germany’s Kingmaker Demands High Price to Crown Scholz *Bloomberg*.  2.9.2021. Viitattu 9.12.2021. (englanniksi)
11. ↑  Germany's Olaf Scholz pushes for stronger EU, issues warning to Russia  07.12.2021. Deutsche Welle. Viitattu 9.12.2021. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |